पिछले कई दिनों से अभिनेत्री सोनम कपूर (Sonam Kapoor) और आनंद आहूजा (Anand Ahuja) की शादी की ख़बरें सुर्खियों में है. अब सोनम के परिवार वालों ने एक स्टेटमेंट जारी करके यह कंफर्म कर दिया है कि दोनों की शादी 8 मई को मुंबई में कुछ चुनिंदा मेहमानों की मौजूदगी में होगी. हालांकि सोनम की शादी के लिए पूरी कपूर फैमिली कई दिनों से तैयारियां कर रही है. घर को रंग-बिरंगी लाइटों से सजाने के बाद अब संगीत की तैयारियां चल रही हैं, जिसमें कई सितारे परफॉर्म करने वाले हैं. इन सितारों में दिवंगत अभिनेत्री श्रीदेवी की बेटी जाह्नवी कपूर का नाम भी शामिल है.